ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44

Место: Обреновац

Број:105-E.03.01.-88671/6-2020

16.04.2020.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **80/2020 (3000/0046/2020)** за набавку добара: **Бетонска галантерија,** aна захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења, а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Молим за инструкције у вези попуњавања понуде за предузетника који није у систему ПДВ-а као и објашњење упоредивости цена фирми у пдв-у и оних који нису. Са којом ценом се упоређују понуда фирме која није у систему пдв-а у односу са фирмом која то јесте?

**ОДГОВОР 1:**

Цена се исказује у динарима без пореза на додату вредност.

У случају да у достављеној понуди није назначено да ли је понуђена цена са или без пореза на додату вредност, сматраће се сагласно Закону, да је иста без пореза на додату вредност.

Јединичне цене и укупно понуђена цена морају бити изражене са две децимале у складу са правилом заокруживања бројева. У случају рачунске грешке меродавна ће бити јединична цена.

Понуђена цена укључује све трошкове реализације предмета набавке до места испоруке, као и све зависне трошкове (трошкови карактеристични за предметну набавку, као што су: трошкови транспорта, осигурања, царине, трошкови пријемног испитивања, трошкови прибављања средстава финансијског обезбеђења и др.)

Ако је у понуди исказана неуобичајено ниска цена, Наручилац ће поступити у складу са чланом 92. Закона.

Упоређују се укупно понуђене цене без пдв-а.

Понуђач који није у систему ПДВ не попуњава рубрике износ ПДВ и цена са ПДВ, а може и да наведе у понуди да није у систему ПДВ.

**Наведена појашњења сматрају се саставним делом конкурсне документације за предметну јавну набавку.**